laion/Wikipedia-Exotic huggingface dataset:
פאוסטו סלסאנו

פאוסטו סלסאנו (באיטלקית: Fausto Salsano; נולד ב-19 בדצמבר 1962, קאווה דה טירני, איטליה) הוא כדורגלן עבר איטלקי ששיחק בעמדת הקשר, וכיום עוזר מאמן נבחרת איטליה בכדורגל. פאוסטו הוא בוגר האקדמיה של מועדון הכדורגל "פיסטוייזה". ב-1979 הוא חתם על חוזה עם "סמפדוריה", שבו הוא שיחק עבור קבוצת הנוער. לאחר מכן הוא שיחק בהשאלה בסרייה C1 — עונה אחת ב"אמפולי" ושתי עונות ב"פארמה". ב-1984 הוא חזר בהשאלה לסמפדוריה והחל לשחק באופן קבוע בהרכב הפותח, במחצית השנייה של שנת 1980 והפך לשחקן חשוב בקישור של הקבוצה. ב-1990 עבר ל"רומא", שם שיחק במשך שלוש עונות, ועמה העפיל לגמר גביע אופ"א 1991. בקיץ 1993 עבר לגור בסמפדוריה ושיחק בקבוצה העירונית במשך חמש שנים בסרייה א'. פאוסטו סלסאנו שיחק בליגה העליונה באיטליה במשך 14 שנים, הופיע ב-351 משחקים וכבש 21 שערים. הוא זכה חמש פעמים בגביע האיטלקי, ארבע מהם בשורות פעמים "סמפדוריה" (1984/85, 1987/88, 1988/89, 1993/94); ופעם אחת בהרכב "רומא" (1989/90). עם סמפדוריה הוא זכה בגביע מחזיקות הגביע (1989/1990) וסיים במקום השלישי בליגה בעונת 1993/94. בשנת 1987, הוא שיחק ארבעה משחקים עבור נבחרת איטליה (עד גיל 21). בסוף שנות התשעים של המאה העשרים, סלסאנו המשיך להופיע במועדונים מהליגות התחתונות — "ספציה", "ססטרזה" ו "אימפריה". במועדון "אימפריה", שבה סיים את קריירת המשחק שלו, הוא היה לשחקן-מאמן. בתחילת העשור הראשון של המאה העשרים ואחת, פאוסטו היה לעוזר מאמן במועדונים "קטניה" ו"פיורנטינה". בפיורנטינה סלסאנו החל לעבוד עם רוברטו מאנצ'יני, איתו שיחק בהרכב סמפדוריה. מאוחר יותר המשיך לעבוד עם מאנצ'יני במועדונים אחרים כדוגמת "אינטר" (איטליה), "מנצ'סטר סיטי" (אנגליה), "גלאטסראיי" (טורקיה) ו"זניט" (רוסיה), ולבסוף בנבחרת איטליה. מדיה וקבצים בנושא פאוסטו סלסאנו בוויקישיתוף פאוסטו סלסאנו, באתר Transfermarkt פאוסטו סלסאנו, באתר FootballDatabase.eu פרופיל המאמן, באתר Transfermarkt פרופיל באתר הרשמי של "זניט"
שקרניות קטנות: הפרפקציוניסטיות

שקרניות קטנות: הפרפקציוניסטיות (באנגלית: Pretty Little Liars: The Perfectionists) היא סדרת נעורים אמריקאית המבוססת על סדרת ספרים בשם "הפרפקציוניסטיות" מאת שרה שפרד (אנ'). הרשת Freeform הכריזה על הפיילוט ב-25 בספטמבר 2017 כספין אוף לסדרה "שקרניות קטנות", ב-14 במאי 2018, הכריזה הרשת על יצירת עונה ראשונה לסדרה שתעלה לאוויר ב-2019, וב-20 במרץ של אותה שנה שודר הפרק הראשון. ב-28 בספטמבר 2019 אושר שלא יופקו עונות נוספות. הכל בעיר בייקון הייטס נראה מושלם, אבל שום דבר הוא לא כפי שהוא נראה. הלחץ של הצורך להיות מושלם מוביל לרצח הראשון בעיר. מאחורי כל פרפקציוניסט יש סוד, שקר ואליבי נחוץ. אליסון דילורנטיס (סשה פיטרס) מונה וואנדרוול (ג'אנל פאריש) אווה ג'לאלי (סופיה קרסון) קייטלין פארק לואיס (סידני פארק) דילן ווקר (איליי בראון) נולן הוטצ'קיס (כריס מייסון) קלייר הוטצ'קיס (קלי רתרפורד) ג'רמי בקאט (גראמה תומאס קינג) טיילור הוטצ'קיס (היילי ארין) אנדרו וילארד (אוון ביטנקור) גארט ורינג (זאק) ב-25 בספטמבר 2017 הוכרז כי סשה פיטרס וג'אנל פאריש ישחקו את תפקידיהן מסדרת האם "שקרניות קטנות" בתור אליסון דילורנטיס ומונה ונדרוואל, בהתאמה. ב-29 בינואר 2018 הוכרז כי סופיה קרסון לוהקה לתפקיד אווה, אחת מגיבורי הסדרה. ב-9 במרץ באותה שנה הודיעו כמה חברי צוות השחקנים שקלי ראת'פורד (Kelly Rutherford) הידועה ביותר עבור תפקידה ב"אחת שיודעת" תשחק את קלייר הוטצ'קיס, אמו של נולאן. הוכרז כי סידני הידועה ביותר עבור תפקידה בהמתים המהלכים תשחק את קייטלין פארק לואיס, אלי בראון לוהק בתור דילן ווקר, והיילי ארין תשחק את טיילור הוטצ'קיס, אחותו של נולאן. אתר האינטרנט הרשמי של שקרניות קטנות: הפרפקציוניסטיות שקרניות קטנות: הפרפקציוניסטיות, ברשת החברתית אינסטגרם שקרניות קטנות: הפרפקציוניסטיות, סרטונים בערוץ היוטיוב "שקרניות קטנות: הפרפקציוניסטיות", במסד הנתונים הקולנועיים IMDb (באנגלית) "שקרניות קטנות: הפרפקציוניסטיות", באתר Rotten Tomatoes (באנגלית) "שקרניות קטנות: הפרפקציוניסטיות", באתר Hulu סדרות (באנגלית) "שקרניות קטנות: הפרפקציוניסטיות", במסד הנתונים הקולנועיים KinoPoisk (ברוסית) Denise Petski, ‘Pretty Little Liars: The Perfectionists’ Picked Up To Series At Freeform, Hollywood Deadline, ‏14 במאי 2018 Denise Petski, ‘Pretty Little Liars: The Perfectionists’: Sofia Carson Cast In Freeform Drama Pilot, Hollywood deadline, ‏29 בינואר, 2018 Denise Petski, ‘Pretty Little Liars: The Perfectionists: Kelly Rutherford To Star In Freeform Drama Pilot, Hollywood Deadline, ‏9 במרץ, 2018 Andy Swift, Pretty Little Liars Spinoff Pilot Adds Kelly Rutherford, 3 Others to Cast, TVline, ‏9 במרץ, 2018
חמה

האם התכוונתם ל... מקומות בסוריה חמה (עיר) – עיר בסוריה חמה (מחוז) – מחוז בסוריה מקומות בישראל מבוא חמה – קיבוץ בצפון הארץ זהרי חמה – בניין ברחוב יפו שבירושלים אסטרונומיה ולוחות שנה חמה – כינוי לשמש במערכת בה מצוי כדור הארץ, ראו השמש ליקוי חמה – תופעה בה כדור הארץ, הירח והשמש נמצאים על אותו ציר תקופות חמה (לוח השנה הסיני) – 24 התקופות לפיהן מחולק לוח השנה הסיני כוכב חמה – כוכב הלכת הקרוב ביותר לשמש אחר בת-חמה (1898–1979) – שם העט של מלכה שכטמן, שהייתה משוררת עברית פרווה חמה – להקת רוק ישראלית חימה – כעס רב "חמה" – עגה לחָמוֹת, אם הבעל או האישה, ראו חם (קרוב משפחה) חמא (פירושונים) אל-חמה (פירושונים) חמווי (פירושונים)
מיסיסיפי

האם התכוונתם ל... מיסיסיפי (מדינה) – מדינת מיסיסיפי שבארצות הברית נהר המיסיסיפי – אחד הנהרות הגדולים בעולם, נמצא בארצות הברית מיסיסיפי (אונטריו) – נהר בקנדה, אחד מיובליו של נהר אוטווה תרבות המיסיסיפי – ציוויליזציה שהתקיימה עד המאה ה-16 באזור דרום-מזרח ארצות הברית המודרנית מיסיסיפי (חברה) ככינוי למוזיקאי בלוז מיסיסיפי פרד מקדואל מיסיסיפי ג'ון הארט
1957 בגרמניה

1957 בגרמניה הייתה השנה בה ציינה גרמניה 86 שנות לאום. נשיא גרמניה: תיאודור הויס קנצלר גרמניה: קונראד אדנאואר 1 בינואר - חבל הסאר הופכת למדינה העשירית בגרמניה המערבית 15 בספטמבר - נערכות הבחירות הפדרליות בגרמניה המערבית 21 בספטמבר - ספינת המטען הגרמנית פמיר טובעת באיים האזוריים בשל ציקלון. 6 בלבד מתוך 86 אנשי הצוות ניצלו. 18 בפברואר - מריטה קוך, אתלטית גרמנית. 8 במרץ - אקסל א. ובר, כלכלן, פרופסור ובנקאי גרמני. 10 במרץ - הנס-פיטר פרידריך, פוליטיקאי גרמני. 18 במאי - פרנק פלסברג, עיתונאי גרמני. 17 ביוני - יואכים קרול, שחקן גרמני. 12 ביולי - גץ אלסמן, מנחה ומוזיקאי גרמני. 18 באוגוסט - הראלד שמידט, שחקן, סופר, קומיקאי ובדרן גרמני. 26 באוגוסט - כריסטיאן שמידט, פוליטיקאי גרמני. 27 באוגוסט - ברנרד לנגר, שחקן גולף גרמני. 26 בנובמבר - מתיאס רים, זמר גרמני. 12 בספטמבר - הנס צימר, מלחין גרמני. 21 באוקטובר - וולפגנג קטרלה, פיזיקאי גרמני. 10 בנובמבר - אינגו מצמאכר, מנצח גרמני. 8 בדצמבר - הנלורה אנקה, שחיין גרמני. 12 בדצמבר - טום גרהרד, שחקן וקומיקאי גרמני. 22 בינואר - קלייר ולדוף, זמרת גרמנית (נולדה בשנת 1884). 14 בפברואר - אריך פונטו, שחקן גרמני (נולד ב-1884). 21 ביוני - יוהנס שטארק, חתן פרס נובל לכימיה (נולד ב-1874). 26 ביוני - אלפרד דובלין, סופר ומסאי (נולד ב-1878) 5 באוגוסט - היינריך אוטו וילנד, כימאי גרמני, חתן פרס נובל לכימיה לשנת 1927 (נולד ב-1877). 28 באוקטובר - ארנסט גראפנברג, רופא ומדען (נולד ב-1881) מדיה וקבצים בנושא 1957 בגרמניה בוויקישיתוף
בנז'מן פבאר

בנז'מן פבאר (בצרפתית: Benjamin Pavard; נולד ב-28 במרץ 1996) הוא כדורגלן צרפתי המשחק באינטר מילאנו ובנבחרת צרפת בעמדת המגן הימני והבלם. פבאר התחיל את הקריירה שלו במחלקת הנוער של ליל. ב-31 בינואר 2015 ערך את הופעת הבכורה שלו בקבוצה הבוגרת בתיקו 1-1 נגד נאנט. ב-30 באוגוסט 2016 חתם לארבע שנים בשטוטגרט, ששיחקה אז בבונדסליגה השנייה. ב-3 באוקטובר 2016 ערך את הופעת הבכורה שלו בקבוצה בניצחון 0–4 נגד גרויטר פירט, בו גם כבש את שער הבכורה שלו בקבוצה. הוא היה שותף לחזרה של הקבוצה לבונדסליגה, אחרי היעדרות של עונה אחת. ב-20 בדצמבר 2017 האריך את חוזהו בקבוצה עד יוני 2021. בעונת 2017/2018 שיחק בכל משחקי הקבוצה בליגה, וביחד עם רון-רוברט צילר הם היו השחקנים היחידים בקבוצה שעשו זאת, והציג יכולת מצוינת, שאף הביאה לזימונו לסגל נבחרת צרפת בכדורגל שזכתה במונדיאל 2018. בעונת 2018/19, אליה הגיע כאלוף עולם טרי עם נבחרת צרפת, נשר עם שטוטגרט בחזרה לבונדסליגה השנייה. בדצמבר 2019 שילמה באיירן מינכן שטוטגרט 35 מיליון אירו תמורת פבאר, שחתם על בחוזה לחמש שנים. בעונת הבכורה שלו בקבוצה, 2019/20, תפס מקום של קבע בהרכב באיירן מינכן, כשהוא משחק בעמדת המגן הימני, דבר שאפשר לשנות ליוזואה קימיך את תפקידו ולהעבירו לעמדת הקישור. הוא שיתף פעולה בהגנה בעונה זו עם דויד אלאבה, ג'רום בואטנג ואלפונסו דייוויס, וזכה עם הקבוצה באליפות הבונדסליגה ובגביע הגרמני. עם זאת, הוא נפצע במהלך קיץ 2020, והיה אמור להיעדר ממשחקי ההשלמה של ליגת האלופות שנדחו לחודש אוגוסט בעקבות התפרצות מגפת הקורונה. הוא חזר מהפציעה מוקדם מהצפוי, והספיק אף לשחק בניצחון 0–3 על אולימפיק ליון בחצי הגמר, אך רק ישב על הספסל ולא שותף בגמר ליגת האלופות 2020, בו ניצחה באיירן מינכן 0–1 את פריז סן ז'רמן והשלימה זכייה בטרבל. ב-30 באוגוסט 2023 חתם באינטר מילאנו לארבע וחצי שנים. תמורתו שילמה אינטר לבאיירן מינכן 30 מיליון אירו. ב-6 בנובמבר 2017 זומן לראשונה לסגל נבחרת צרפת. ארבעה ימים לאחר מכן ערך את הופעת הבכורה שלו בנבחרת בניצחון 0–2 נגד ויילס. פבאר זומן למונדיאל 2018 ברוסיה. בשמינית הגמר כבש פבאר את שער הבכורה שלו בנבחרת בניצחון 3–4 על נבחרת ארגנטינה. בסוף אותו מונדיאל פבאר זכה עם נבחרת צרפת במונדיאל והיה נחשב לאחת ההפתעות של הטורניר. השער שכבש נגד נבחרת ארגנטינה נבחר לשער הטורניר. נכלל בסגל נבחרת צרפת בטורניר מונדיאל 2022. נכלל בסגל נבחרת צרפת לטורניר יורו 2024. נבחרת צרפת גביע העולם: 2018 ליגת האומות: 2020/2021 שטוטגרט הבונדסליגה השנייה: 2016/2017 באיירן מינכן בונדסליגה (4): 2019/2020, 2020/2021, 2021/2022, 2022/2023 הגביע הגרמני: 2019/2020 הסופר קאפ הגרמני: 2020, 2021, 2022 ליגת האלופות: 2019/2020 הסופר קאפ האירופי: 2020 גביע העולם למועדונים: 2020 אינטר מילאנו הסופר קאפ האיטלקי: 2023 אליפות: 2023/2024 מדיה וקבצים בנושא בנז'מן פבאר בוויקישיתוף בנז'מן פבאר, ברשת החברתית אקס (טוויטר) בנז'מן פבאר, ברשת החברתית אינסטגרם בנז'מן פבאר, באתר Transfermarkt בנז'מן פבאר, באתר Soccerway בנז'מן פבאר, באתר BDFutbol בנז'מן פבאר, באתר WorldFootball.net בנז'מן פבאר, באתר National Football Teams בנז'מן פבאר, באתר FootballDatabase.eu בנז'מן פבאר, באתר ESPN אתר ערוץ הספורט – sport5.co.il, באתר m.sport5.co.il העברות בעולם, 30.8: פאלמר יימכר לצ'לסי, פבאר חתם באינטר, באתר וואלה, 30 באוגוסט 2023 Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
הגרינץ' (סרט, 2018)

הגרינץ' (באנגלית: The Grinch) הוא סרט חג המולד אמריקאי בהנפשה ממוחשבת מבית אילומיניישן הפקות אשר יצא לאור ב-9 בנובמבר 2018. הסרט מבוסס על הספר "הגרינץ' שגנב את חג המולד" של דוקטור סוס בשנת 1957. זה העיבוד הקולנועי השלישי המבוסס על הספר, אחרי "איך הגרינץ' גנב את חג המולד" ששודר ב-1966 בטלוויזיה וסרט הקולנועי "הגרינץ'" ששוחרר ב-2000. הגרינץ' (בנדיקט קמברבאץ') מצא רעיון יחד עם כלבו הנאמן מקס כדי להפריע לאזרחים של ווויל להרוס את עונת החגים. בינתיים, סינדי לו מתכננת למצוא את סנטה קלאוס כדי להודות לו על עזרתו לאמה היחידה בחג המולד, דבר אשר יפריע לתוכניתו של הגרינץ'. בנדיקט קמברבאץ' / אוהד שחר - הגרינץ' קמרון סילי / יהלי אלעד - סינדי לו מי אנג'לה לאנסברי / דינה דורון - ראש העיר של מי-וויל פארל ויליאמס / טל מוסרי - מספר ראשידה ג'ונס / שרון שחל - דונה לו מי, אמא של סינדי קינן תומפסון / מומי לוי - בריקלבאום ט'ריסטן אוהרה / עברי שי - גרופרט, חברה הטוב של סינדי לו הסרט היה אמור לצאת לאקרנים ב-10 בנובמבר 2017, אולם ביוני 2016 הוחלט להעביר את תאריך היציאה ל-9 בנובמבר 2018. הטריילר הראשון של הסרט שוחרר ב-8 במרץ 2018. מדיה וקבצים בנושא הגרינץ' בוויקישיתוף אתר האינטרנט הרשמי של הגרינץ' הגרינץ', ברשת החברתית פייסבוק הגרינץ', ברשת החברתית אקס (טוויטר) הגרינץ', ברשת החברתית אינסטגרם "הגרינץ'", במסד הנתונים הקולנועיים IMDb (באנגלית) "הגרינץ'", באתר נטפליקס "הגרינץ'", באתר AllMovie (באנגלית) "הגרינץ'", באתר Rotten Tomatoes (באנגלית) "הגרינץ'", באתר Box Office Mojo (באנגלית) "הגרינץ'", באתר Metacritic (באנגלית) "הגרינץ'", במסד הנתונים הקולנועיים KinoPoisk (ברוסית) הגרינץ', במיזם "אישים" לתיעוד היצירה הישראלית ביקורות אבנר שביט‏, חנוכריסמס: "הגרינץ'" הוא סרט מהנה שממחיש איך ישראל הפסיקה לפחד מחג המולד, באתר וואלה, 29 בנובמבר 2018 ארז דבורה, ביקורת סרט - "הגרינץ'": כמו קישוט לחג המולד, באתר ynet, 30 בנובמבר 2018 דנה קסלר, ‏ירוק, מריר ונקמני: האם "הגרינץ'" ילמד את ילדי ישראל על חג המולד?, באתר מעריב אונליין, 2 בדצמבר 2018 Kroll, Justin (13 באפריל 2016). "Benedict Cumberbatch to Voice the Grinch in 'How the Grinch Stole Christmas'". Variety. {{cite web}}: (עזרה) Freeman, Molly (7 במרץ 2018). "Meet Max in The Grinch Teaser Poster; First Trailer Arriving Tomorrow". Screen Rant. נבדק ב-9 במרץ 2018. {{cite web}}: (עזרה) "Universal Dates 'Despicable Me 3,' New 'Grinch Who Stole Christmas'". The Hollywood Reporter. 2011-11-17. נבדק ב-2014-01-16. Kroll, Justin (7 ביוני 2016). "Illumination's 'The Grinch' Pushed Back to 2018". Variety. נבדק ב-7 ביוני 2016. {{cite news}}: (עזרה) "Dr. Seuss' The Grinch Poster is Here, Trailer Arrives Tomorrow". ComingSoon.net. 7 במרץ 2018. נבדק ב-7 במרץ 2018. {{cite news}}: (עזרה)
הבליינים

הבליינים הייתה להקת פופ ורוק ישראלית שהוקמה בשנת 2001. הלהקה הורכבה משניים מיוצאי להקת הרוק זקני צפת: מאור כהן ואורן לוטנברג. שיתוף הפעולה בין לוטנברג לכהן, שהופסק לאחר שלוטנברג עזב את זקני צפת ב-1994, חודש ב-2001 עם הקמתו של הצמד "הבליינים". הסינגל הראשון יצא בנובמבר של אותה שנה ונקרא "בטלפון", וסגנונו ההומוריסטי הזכיר לרבים את זקני צפת ויצר ציפיות רבות, שמומשו ב-2003 לאחר שנתיים של הופעות. האלבום נקרא "שירים של מלחמות" ושני הסינגלים הבאים, "שוביניסט" ו"גולה גולה", זכו להצלחה. "שוביניסט" ו"אל תאמר לי לא" הם השירים היחידים באלבום שבהם לוטנברג שר. עוד ניגנו באלבום בין השאר יוצא זקני צפת תום מוכיח, פיטר רוט וז'אן פול זימבריס. השיר "השד" כולל הופעת אורח של ברי סחרוף. עוד יצאו כסינגלים: "איש אחר", "הכל יכול" (שזכה גם לגרסת כיסוי של פאר טסי) ו"אתה חייב". כמעט כל השירים כוללים נגיעות של מוזיקה אלקטרונית. הלהקה התפרקה בשנת 2003. שירים של מלחמות (2003) הבליינים, באתר Discogs (באנגלית) הבליינים, באתר Tab4u הבליינים, באתר MOOMA (בארכיון האינטרנט)
מריה דל קרמן באוסדה דה לארה

מריה דל קרמן באוסדה דה לארה (בספרדית: María del Carmen Bousada de Lara;‏ 5 בינואר 1940 – 11 ביולי 2009) הייתה אישה מספרד שזכתה לתשומת לב עולמית כאשר נהפכה לאם המבוגרת ביותר בעולם ב-29 בדצמבר 2006, לאחר שילדה בגיל 66. לאחר ההריון המתוקשר שלה היא נהייתה אקטיביסטית, פעלה לקידום זכויות של אימהות מבוגרות תוך כדי ספיגת ביקורת נוקבת. היא ילדה שני בנים תאומים, כריסטיאן ופאו שמם. הם נולדו טרם מועד הלידה הצפוי בניתוח קיסרי וכל אחד מהם שקל 1.6 קילוגרמים. באוסדה דה לארה הודתה שהיא הונתה את הרופאים לגבי גילה בבואה לבקש הפריה חוץ-גופית במרפאה בקליפורניה. בעת הלידה, באוסדה נהפכה לאם המבוגרת ביותר בהיסטוריה המתועדת, היא שברה בחודשים ספורים את ה"שיא" של קודמתה, הרומנייה אדריאנה איליאסקו שהייתה בת 66 בלידתה האחרונה. לאחר שנתיים השיא נשבר פעם נוספת, הפעם על ידי אישה הודית בשם אומקרי פנוואר. לפי הדיווחים אומקרי הייתה בת 70 בעת הלידה, אך אין מסמכים רשמיים המעידים על תאריך לידתה. באוסדה מתה ב-11 ביולי 2009 מסרטן השחלה, ילדיה היו רק בני שנתיים וחצי במותה. הריונה של באוסדה עורר ביקורת זועמת ברחבי העולם, היו שאמרו שהחלטתה להוליד ילדים היא "אנוכית, לא טבעית ושגויה, ילדיה הם הקורבנות של החלטה הרסנית זו". אפילו שני אחיה הביעו את התנגדותם להיריון, אך היא הגנה בלהט על החלטתה. מיד עם לידת התאומים היא אמרה "כל אחד חייב להביא ילדים בזמן הנכון בשבילו. זה היה הזמן הנכון עבורי. זה היה משהו שתמיד חלמתי עליו". בריאיון שנערך עימה בשנת 2006 היא סיפרה שאימה הגיעה לגיל המופלג של 101, ועל כן היא ציפתה גם לאריכות ימים ואולי גם לראות נכדים מבניה. אולם, היא נפטרה לאחר פחות שלוש שנים מאז לידתם. האם המבוגרת ביותר בעולם מתה בגיל 69 (באנגלית) אימהות - האם זה אי פעם מאוחר מדי (באנגלית)
פדרו ז'רומל

פדרו ז'רומל (בפורטוגזית: Pedro Geromel; נולד ב-21 בספטמבר 1985) הוא כדורגלן ברזילאי המשחק בעמדת הבלם בגרמיו. ערך שתי הופעות במדי נבחרת ברזיל ונכלל בסגל הנבחרת למונדיאל 2018. ז'רומל התחיל לשחק כדורגל בגיל 11 בקבוצת הילדים של פורטוגזה, ממנה עבר לפלמיירס ובגיל 18 הצטרף למחלקת הנוער של צ'אווס. לאחר שנה בקבוצת הנוער, הצטרף לקבוצה הבוגרת בה שיחק 15 משחקי ליגה. בקיץ 2005 חתם בויטוריה דה גימארייש מליגת העל הפורטוגלית. את הפועת הבכורה שלו בקבוצה ערך בהפסד 2-0 לספורטינג בראגה. ב-30 ביוני 2008 חתם בפ.צ. קלן מהבונדסליגה. בקיץ 2010 היו דיווחים על התעניינות בו מצידה של ריאל מדריד, אך בסופו של דבר לא הוגשה הצעה. ב-23 באוגוסט 2012 חתם על הסכם לפיו יושאל למיורקה. בסיום עונת 2012/2013 ירדה מיורקה לליגה השנייה ובדצמבר 2013 עזב את מיורקה. בינואר 2014 הושאל לגרמיו לשנה אחת, בסיומה חתם על חוזה בקבוצה לשנתיים וחצי. ב-27 באוגוסט 2016 זומן לראשונה לסגל נבחרת ברזיל. ב-25 בינואר 2017 ערך את הופעת הבכורה שלו בנבחרת בניצחון 0-1 נגד קולומביה. ז'רומל נכלל בסגל הסופי של הנבחרת לקראת מונדיאל 2018. גרמיו הגביע הברזילאי: 2016 קופה ליברטדורס: 2017 גביע רקופה סודאמריקנה: 2018 אליפות מחוז גאוצ'ו: 2018 אישיים כדור הזהב הברזילאי: 2015, 2016, 2017 נבחרת העונה בליגת העל הברזילאית: 2016, 2017 מדיה וקבצים בנושא פדרו ז'רומל בוויקישיתוף פדרו ז'רומל, באתר Transfermarkt פדרו ז'רומל, באתר Fussballdaten.de (בגרמנית) פדרו ז'רומל, באתר Soccerway פדרו ז'רומל, באתר BDFutbol פדרו ז'רומל, באתר WorldFootball.net פדרו ז'רומל, באתר National Football Teams פדרו ז'רומל, באתר FootballDatabase.eu
אהרן רוזנפלד (אדמו"ר)

רבי אהרן הכהן רוזנפלד (ב' בתשרי תרפ"ז, 10 בספטמבר 1926 - כ"ח בניסן תשס"א, 21 באפריל 2001) היה האדמו"ר מפינסק-קרלין. נולד ליצחק מנשה רוזנפלד, חסיד קרלין. אמו, הדס, היא בתו של הרב יהושע השל הלטובסקי, מזקני חסידי קרלין ומצאצאי רבי אהרן הגדול מקרלין. לאחר נישואיו למד בישיבת בית זבול בירושלים, בהנהגתו של הרב יעקב משה חרל"פ. שימש כמלמד בתלמוד תורה עץ חיים. בגיל 32 התאלמן עם 5 ילדים. בשנת תשל"ז נישא בשנית. בהמשך שימש כמלמד בתלמוד תורה ערלוי בבני ברק. כמה חודשים לאחר הכתרתו עזב את התפקיד. בתחילת שנות ה-90, עם פרישתו של רבי שמעון נתן נטע בידרמן מהנהגת חסידי "זקני קרלין" (אחד משני הפלגים בחסידות קרלין שהתפלגה לאחר פטירת רבי יוחנן פרלוב בשנת תשט"ו), ערכו החסידים הצבעה חשאית שבה הוחלט להכתיר את רבי אהרן לאדמו"ר. הוא הסכים בתנאי שיושם קץ לסכסוך עם "צעירי קרלין". לאור זאת, הלכו שני הצדדים לבית דין מוסכם, שבו הוחלט כי "זקני קרלין" יקראו בשם "פינסק - קרלין", ואילו "צעירי קרלין יקראו בשם "קרלין סטולין". הנהיג את חסידיו במשך כעשר שנים. נפטר בליל שבת, כ"ח בניסן תשס"א, ונקבר בחלקת הרבנים בהר המנוחות. את מקומו ירש בנו רבי אריה רוזנפלד. לאחר פטירתו יצאו לאור שיחותיו בסדרת ספרי ארחות אהרן, בהם הספר משנת החינוך. האדמו"ר מדליק נרות חנוכה- סרטון. (הקישור אינו פעיל, ז' כסלו תשפ"ב) גלריה מחייו, באתר JDN אהרן בן יצחק מנשה רוזנפלד (1926-2001), הכהן, דף שער בספרייה הלאומית
מעשה מגעיל

"מעשה מגעיל" (ברוסית: Скверный анекдот, מילולית: אנקדוטה גרועה) הוא סיפור קצר מאת פיודור דוסטויבסקי המספר על מערכת יחסים בין עובד מדינה רוסי המנסה להיות ליברלי לבין פקודיו הזוטרים, עד שמגלה כי התנהלות כזאת היא בלתי אפשרית. ג'סי קולסון, כותב בהקדמה לפרסום של פינגווין משנת 1966 הכולל את הסיפור מדינות "המעשה המגעיל" הנושא שלו הוא הפער הנורא בין הרעיון של האדם על עצמו, האידיאלים שלו, והמניעים שלו, ואיך הם מתממשים לאור המציאות הקשה. אכזריותו טמונה בהכרה כי הטרגדיה של כישלון בניסיון לעלות על הציפיות של עצמו ... הוא קומי במהותו. ריצ'רד פוור מציע בהקדמתו, כי מטרת הסיפור היא לבטא את רוח הרפורמה שהתפשטה ברוסיה בתחילת שנות שלטונו של אלכסנדר השני, שהגיע אל כס המלכות בשנת 1855. בערב חורפי, לאחר ששתה קצת יותר מדי עם שני עובדי מדינה, יועץ המדינה איוון איליץ' פרלינסקי, מציג את רצונו לאמץ פילוסופיה המבוססת על חסד לאלו הנמצאים במעמד חברתי נמוך. הוא חשב שאם הוא יראה אנושיות, אנשים יאהבו אותו, יאמינו לו ולכן יאמינו ברפורמה של המדינה ויאהבו אותה.  לאחר שהחליט ללכת ללא מלוויו, כדי להוכיח את משנתו הולך איוון לחתונת אחד מעובדיו הזוטרים ביותר. הגנרל מלא בכוונות אצילות ניגש לברך את הצעירים. הופעתו הבלתי צפויה של נציג השלטונות הגבוהים שיתקה את האורחים. המצב נעשה מביך יותר עבור אחרים וגם עבור הגנרל עצמו כאשר החתן התנהג אחוז טירוף מהחוויה.  וכך, משוחרר משאננותו שלו, איוון שתה יותר מדי והחל להתנהג כשיכור מהמעמד הנמוך. למרות רצונו להציג את רוחב השקפותיו, נתקל איוון בחוסר הבנה של מניעיו ובעיקר בעלבונות מהציבור שהגיע לחתונה. לבסוף נרדם מתוך שכרות בבית בו נערכה החתונה, מקיא, ומהווה מטרד לאורך כל הלילה. למחרת בבוקר חווה איוון תחושה של בושה וסלידה, ובשמחה רבה חותם על בקשת החתן מאתמול לעבור למחלקה אחרת. החתן מתנהג עדיין בכבוד רב למרות מה שהיה בלילה. מסקנתו של איוון היא כי אי אפשר לבטל את הבדלי המעמדות מחמת האידיאל, אלא כך בלבד אפשר להתנהל כראוי.  מעשה מגעיל, אחת מעבודותיו המעורפלות ביותר של דוסטויבסקי, נכתב ופורסם ב-1862 בעקבות הסיור הקצר שלו בספרד. הסיפור התפרסם במגזין "ורמיה" של דוסטויבסקי. פיודור דוסטויבסקי, מעשה מגעיל; הבעל הנצחי, תרגום מרוסית גרשון חזנוב, עריכה מדעית, הערות ואחרית דבר - דימיטרי סגל, ירושלים: כרמל, תשנ"ו 1996. תיאור הספר "מעשה מגעיל", באתר צומת ספרים מעשה מגעיל - הטקסט באנגלית
עולמם הסודי של גמדי הגינה

עולמם הסודי של גמדי הגינה (באנגלית: Sherlock Gnomes, בתרגום חופשי: "שרלוק נומס") הוא סרט קולנוע מונפש בריטי המהווה המשכון לסרט "נומיאו ויוליה" משנת 2011, המבוסס על מחזהו של ויליאם שייקספיר, "רומיאו ויוליה", ועל סדרת הספרים הבלשית פרי יצירתו של סר ארתור קונאן דויל, "שרלוק הולמס". הסרט בוים על ידי ג'ון סטיבנסון (אנ'), ומככבים בו ג'יימס מק'אבוי, אמילי בלאנט, ג'וני דפ וצ'ואיטל אג'יופור בתפקידים הראשיים. עלה לאקרנים ב-23 במרץ 2018. נומיאו ויוליה עוברים ללונדון יחד עם כל הגמדים שלהם, שם הם הופכים למנהיגים החדשים של הגינה, לפתע הם מגלים שכל הגמדים נעלמו באופן מסתורי. לעזרתם מגיע שרלוק נומס ועוזרו הנאמן נום ווטסון ויחד הם חוקרים את תעלומת גמדוני הבית הנעלמים. בניגוד לסרט הקודם, הסרט זכה לביקורות שליליות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 25%. מדיה וקבצים בנושא עולמם הסודי של גמדי הגינה בוויקישיתוף אתר האינטרנט הרשמי של עולמם הסודי של גמדי הגינה עולמם הסודי של גמדי הגינה, ברשת החברתית אקס (טוויטר) "עולמם הסודי של גמדי הגינה", במסד הנתונים הקולנועיים IMDb (באנגלית) "עולמם הסודי של גמדי הגינה", באתר Rotten Tomatoes (באנגלית) "עולמם הסודי של גמדי הגינה", באתר Box Office Mojo (באנגלית) "עולמם הסודי של גמדי הגינה", באתר Metacritic (באנגלית) "עולמם הסודי של גמדי הגינה", באתר Hulu סרטים (באנגלית) "עולמם הסודי של גמדי הגינה", במסד הנתונים הקולנועיים KinoPoisk (ברוסית) [1]
משרד ההשכלה והמדעים של רוסיה

משרד ההשכלה והמדעים של רוסיה (ברוסית: Министерство образования и науки Российской Федерации, בקיצור Минобрнауки России) היה משרד ממשלתי הפדרלי ברוסיה שהיה אחראי לעידוד ופיתוח תחום המדע, מערכת החינוך ותמיכה במוסדות חינוך והשכלה גבוהה. בחסות המשרד נערכו אולימפיאדות שנתיות לתלמידי בתי הספר. ביוזמת המשרד החל שימוש ב"מבחן ממשלתי אחיד" כמבחן סיום בית הספר. הפעלת השיטה החלה בשנת 2001 והחל משנת 2009 המבחן האחיד היווה מבחן בסיום בית הספר ובסיס לכניסת הסטודנטים למוסדות להשכלה גבוהה. באחריות המשרד נמצאו מספר סוכנויות פדרליות: רוספטנט - השירות הפדרלי לרכוש אינטלקטואלי, פטנטים וסמלים מסחריים (Федеральная служба по интеллектуальной собственности, патентам и товарным знакам, בקיצור Роспатент) הוא ארגון פדרלי רוסי האחראי לרישום פטנטים. הוקם ב-2004 השירות הפדרלי לפיקוח בתחומי השכלה ומדעים (Федеральная служба по надзору в сфере образования и науки, בקיצור Рособрнадзор) מופקד על מתן רישיונות לעובדי מכון מדעי ממלכתי ופיקוח על פעילותם התקינה של בתי הספר ומוסדות השכלה שונים במדינה. הפכה לסוכנות והועברה לאחריות ישירה של ממשלת רוסיה במאי 2018. הסוכנות הפדרלית למדע והשקעות. התקיימה בשנים 2012 - 2018. פורקה על מנת ליצור את משרד המדע וההשכלה הגבוהה. אתר האינטרנט הרשמי של משרד ההשכלה והמדעים של רוסיה
לויד פירס

לויד דניאל פירס (באנגלית: Lloyd Daniel Pierce; נולד ב-11 במאי 1976) הוא מאמן כדורסל אמריקאי. פירס נולד וגדל בעיר סן חוזה שבקליפורניה, ובשנת 1994 החל ללמוד באוניברסיטת סנטה קלרה המקומית. בארבע שנותיו באוניברסיטה שיחק בקבוצת הכדורסל שלה, בה שיתף פעולה עם שחקן היכל התהילה לעתיד סטיב נאש. בין השנים 1998–2002 שיחק כדורסל מקצועי במקסיקו, באוסטרליה, בגרמניה ובטורקיה. בשנת 2002 פרש ממשחק פעיל והחל את קריירת האימון שלו כעוזר מאמן קבוצת הכדורסל של אוניברסיטת סנטה קלרה. לקראת עונת 2007/2008 צורף לצוות האימון של קבוצת קליבלנד קאבלירס, כאחד מעוזריו של המאמן מייק בראון, ובשלוש עונותיו בקבוצה רשמו הקאבלירס מאזן כולל של 172 ניצחונות ו-74 הפסדים (69.9%) אך לא הצליחו להעפיל לגמר ה-NBA. בעונת 2010/2011 שימש כעוזרו של קית' סמארט בגולדן סטייט ווריורס, אשר סיימה את העונה עם מאזן ניצחונות שלילי 36–46. בשתי העונות הבאות היה עוזר מאמן בממפיס גריזליס, תחת ליונל הולינס, והיה שותף להעפלתה הראשונה אי פעם לשלב גמר המערב בעונת 2012/2013. בשנת 2013 מונה לעוזרו של ברט בראון, המאמן הנכנס של פילדלפיה 76', בעת שהקבוצה נכנסה לתקופה של בנייה מחדש. לאחר 4 עונות בתחתית הליגה, הציגה פילדלפיה שיפור ניכר בעונת 2017/2018 כאשר ניצחה 52 משחקים והעפילה לשלב חצי גמר המזרח. ב-11 במאי 2018, יום הולדתו ה-42, מונה למאמנה הראשי של קבוצת אטלנטה הוקס. ב-1 במרץ 2021 פוטר מהקבוצה. פרופיל, באתר Sports-Reference ביוגרפיה, באתר הרשמי של ה-NBA,‏ 2013 ממפיס גריזליס ממנה את פירס כעוזר מאמן, באתר הרשמי, 5 בדצמבר 2011 פילדלפיה 76' ממנה את פירס כעוזר מאמן, באתר libertyballers.com,‏ 25 באוגוסט 2013 אטלנטה הוקס ממנה את פירס כמאמנה הראשי, באתר הרשמי, 11 במאי 2018 אטלנטה הוקס מפטרת את פירס בתור מאמנה הראשי, באתר הרשמי, 1 במרץ 2021